**НАЦРТ**

**ЗАКОН О ИЗМЕНАМА И ДОПУНАМА**

**ЗАКОНА О БЕЗБЕДНОСТИ У ЖЕЛЕЗНИЧКОМ САОБРАЋАЈУ**

Члан 1.

У Закону о безбедности у железничком саобраћају („Службени гласник РСˮ, број 41/18), у члану 2. додају се нове тачке 67), 68), 69) и 70) које гласе:

„67) испитивач је лице које спроводи испит из општих и специфичних стручних знања машиновођа и других радно ангажованих лица на железници;

„68) виша сила је сваки спољашњи догађај кojи сe ниje мoгao прeдвидeти, избeћи или спречити;

69) избeгнутa нeсрeћa je нeплaнирaни дoгaђaj у коме није било материјалне штете или повреда, али би до истих дошло да се догађај десио са малим помаком у времену или простору;

70) учесник у незгоди, несрећи или озбиљној несрећи је лице које је учествовало у незгоди, несрећи или озбиљној несрећи, осим управљача инфраструктуре и железничког превозника.“

Члан 2.

У члану 35.став 5. број 3) мења се и гласи „4)“.

Члан 3.

У члану 42.додаје се став 8. који гласи: „Управљач инфраструктуре има право да, на основу података добијених од мерних станица, постављених дуж пруге, заустави воз и тражи искључење неисправних возила из састава воза.“

Члан 4.

 У члану 60.став 4. бришу се речи: „и практичноˮ.

У ставу 5. иза речи: „сматра се“, додаје се реч: „теоријскиˮ.

Додаје се нови став 6. који гласи: „Практично стручно оспособљавање врши послодавац.“

Додаје се нови став 10. који гласи:“ „Послодавац, у смислу овог члана, је управљач инфраструктуре, управљач инфраструктуре индустријске железнице, власник односно корисник индустријског колосека или железнички превозник.“

Члан 5.

У члану 61**.** у ставу 3. бришу се речи „и практичном“.

Члан 6.

У члану 94**.** став 1. мења се и гласи: „Управљач и железнички превозник морају да изврше задатке на истраживању и утврђивању узрока, последица и одговорности незгода, несрећa и озбиљних несрећа у железничком саобраћају, као и околности у којима су настали, у оквиру своје надлежности.“

Додаје се став 2. који гласи:

„Управљач и железнички превозник и други учесник незгоде, несреће или озбиљне несреће, дужни су да Комисијски извештај о истрази (у даљем тексту: извештај о истрази) доставе инспектору за железнички саобраћај, одмах по утврђивању одговорности за несзгоду, несрећу или озбиљну несрећу, а најкасније у року од 30 дана од формирања комисије.

Додаје се став 3. који гласи:

„У случају да извештај о истрази није закључен, односно да је једно од мишљења члана Комисије изузето, инспектор доноси решење у складу са законом.“

Став 2. постаје став 4.

Став 8. се брише.

Став 9. постаје став 8. и у њему речи: „несрећама и незгодама“ мењају се и гласе: „несрећама, незгодама, избегнутим несрећама и другим опасним догађајима“.

Члан 7.

У члану 112.додаје се нови став 4. који гласи:

 „За издавање сагласности из става 1. овог члана плаћа се такса.

Додаје се нови став 5. који гласи:

„Висина таксе из става 4. овог члана утврђује се законом којим се уређују републичке административне таксе.“

Члан 8.

У члану 113.додаје се нови став 1. који гласи:

 „Елементи структурних подсистема могу се стављати на тржиште само ако имају декларацију о усаглашености и декларацију о погодности за употребу.

 Додаје се нови став 2. који гласи:

„Не може се забрањивати, ограничавати или спречавати стављање на тржиште елемената структурних подсистема који су произведени у складу са овим законом, а посебно се не може захтевати поновно вршење провера које су већ извршене као део поступка за издавање декларације о усаглашености и декларације о погодности за употребу.“

Постојећи ст. 1-7. постају ст. 3-9.

Став 9. број „6“ изменити тако да гласи „8“.